钦定古今图书集成/明伦汇编/家范典/第003卷 > 章潢图书编 > 《正家论》
## 钦定古今图书集成/明伦汇编/家范典/第003卷 > 章潢图书编 > 《正家论》

“家有夫妇焉，家有父子焉，家有兄弟焉。”人之大伦五，
而家有其三，必先有以厚夫妇之伦，而后父能慈，子
能孝，兄能友、弟能恭。此学《周南》《召南》之功也。

夫天之生物也一本，故近而家，远而天下，莫非同体。
古之圣人其于天下也，则有养老慈幼恤孤独之政
焉，其为法也详；其于家也，则有爱亲敬长之道焉，其
为义也密。夫爱亲敬长与养老慈幼恤孤独以其事
则固异矣。然而其心岂二哉？为天下养老慈幼恤孤
独之心，即居其家爱亲敬长之心，故凡为天下，而天
下之老之、幼之孤独漠然视之者，则固以居其家、其
亲、其长，有移其天性，而天性之爱几于泯者矣。是故
君子笃其恩于家也，匪以其近私之也。笃其恩于家，
所以普其仁于天下者固在是矣。其以爱亲敬长教
其子弟与其族人也，匪以其为吾子弟、为吾族人，故
私之也。仁人一体之公，中国神圣之学本如是，同其
风于家，所以“同天下之风”者在是矣。

五常之道，家有其三，而夫妇乃家庭人合之伦也。《中
庸》论道察天地，斯其至矣。然造端则在乎夫妇之近
焉，何哉？盖一阴一阳，鼓天地之大化，一夫一妇，肇人
纪之大初。《易》著乾坤，乾坤即夫妇之大也，夫妇即干
坤之小也。《观家人卦彖》曰：“家人，女正位乎内，男正位
乎外，男女正，天地之大义也。信乎道，察天地，而其造”
端在夫妇也。又曰：“家人有严君焉”，父母之谓也。父父，
子子，兄兄，弟弟，夫夫，妇妇，而家道正矣。家正而天下
定矣。玩其卦画，阴阳各得其正，而五之“王假有家”，“上
有孚威如”，其象盖可睹也已。是以《书》首《尧典》，尧釐降
二女于妫汭，舜可禅乎？吾兹试矣。尧之所以为天下
得人，舜之所以无为天下治，其端为有自也。《诗》首《关
雎》“窈窕淑女，君子好逑。”文王所以刑寡妻至兄弟而
迓家邦者，率是道也。故《大学》曰：“宜其家人，而后可以

然《易大象》：“风自火出”，《家人》君子以言有物而行有恒。
《大学》于亲爱、贱恶、畏敬、哀矜、傲惰而辟焉者，则云身
不修不可以齐其家，又何也？盖家之本在身，而一身
之间，凡言行好恶，乃一家观法所系，苟好恶偏而言
行不臧，则身不行道且将不行于妻子，况一家尊卑
长幼，欲其一循乎修道之教而莫我违也，难矣哉！此
所以上九《象》曰：“威如之吉”，反身之谓也。然则治天下
观于“家，治家观于身”，周子岂无见而云然哉？虽然，人
情最易狎亵者，莫居室若也。于此慎言行，公好恶，修
身之功，无斯须间焉，则行远自迩，登高自卑，所以迓
家邦，察天地者，又何事他求？是故君子于家人一卦
六爻，观象玩辞，并《大学》齐家、《中庸》造端，《孟子》、周子之
言，会而通之，体而行之，反身正家之道，其庶几矣。